**Р Е П У Б Л И К А С Р П С К А**

🕿**051/784-232, начелник**

**🕿051/784-230, централа**

**🕿051/783-602, (факс) секретарица**

**ОПШТИНА КОТОР-ВАРОШ**



- **Н А Ч Е Л Н И К -**

Број: 05-400-1/25

Датум: 17.07.2025. године

**ЈАВНИ ПОЗИВ**

Позивају се сви корисници буџетских средстава да у писаном облику, а најкасније до 15. септембра 2025. године , поднесу буџетски захтјев за коришћење средстава из буџета општине Котор Варош за 2026. годину. Захтјев са припадајућим образложењима, процјенама и предвиђањима потребно је доставити Одјељењу за финансије општине Котор Варош путем поште, или у шалтер сали-протокол.

Буџетски корисници према одредбама члана 25. Закона о буџетском систему Републике Српске израђују буџетски захтјев који се састоји од:

1. захтјев за буџетске издатке са подацима о постојећим активностима и услугама буџетског корисника и са утврђеним планским предвиђањима за 2026. годину и процјеном извршења за 2025. годину, исказана вриједносно по структури (по ставкама) буџета за 2025. годину или предложеном измјеном структуре у односу на 2025. годину.
2. захтјев за додатна средства за буџетске издатке чије финансирање не може да се усклади са ограничењима садржаним у инструкцијама Министарства финансија у Упуству Одјељења за финансије за припрему буџета општине Котор Варош за 2026. годину, са приједлогом приоритета који треба да буду размотрени у поступку доношења буџета за наредну фискалну годину.

Уз захтјев према одредбама Закона обавезно се доставља образложење у писаној форми које садржи податке о организационој структури буџетског корисника, његовим активностима и услугама, преглед средстава и запослених који су неопходни за обављање активности за које се траже додатна средства.

Такође доставити процјену извршења планираних прихода и примитака, расхода и издатака за 2025. годину и предвиђања за 2026. годину.

Упутство са прилозима можете преузети са Web странице: [www.opstinakotorvaros.com](http://www.opstinakotorvaros.com)

НАЧЕЛНИК ОПШТИНЕ

Сакан Зденко